Downloaded from YTS.BZ
Official YIFY movies site: YTS.BZ
Καλώς ήρθατε στις ζούγκλες του Βόρνεο και της Σουμάτρα.
Όταν πρωτοήρθαν εδώ οι εξερευνητές,
βρήκαν πολλές εκπλήξεις στο δάσος.
Εκπλήξεις που σέρνονταν.
Που έμοιαζαν με φύλλα.
Πολύχρωμες, με αιχμηρές μύτες… Πολύ εκπληκτικό αυτό.
Παντού καινούργια κι εντυπωσιακά πράγματα.
Πιο ψηλά, όμως, πολύ ψηλά,
υπήρχε το πιο συναρπαστικό και μυστηριώδες πράγμα όλων.
Πλάσματα που άκουγαν μόνο και έβλεπαν καμιά φορά στα κλεφτά.
Ρώτησαν τους ντόπιους
που είπαν ότι ήταν οι ''άνθρωποι των δέντρων''.
Οράνγκ Ουτάν στη γλώσσα τους.
Μοναχικά πλάσματα που κρύβονταν για να μη δουλέψουν.
Είχαν δίκιο ότι αυτοί εκεί πάνω ήταν στενοί συγγενείς μας,
αλλά έκαναν λάθος σ' όλα τα υπόλοιπα.
Στα δέντρα ζουν εύσωμα πλάσματα που επιζητούν παρέα και κοινωνική επαφή.
Μην είσαι ανάγωγος, φίλε.
Είμαι ο βασιλιάς των αιωρούμενων
Της ζούγκλας ο λαμπρότερος
Έφτασα στην κορυφή Και αναγκαστικά σταμάτησα
Και αυτό με ενοχλεί
Αυτή είναι η ιστορία μιας νεαρής θηλυκιάς, της Ίντα,
που εξορμάει μόνη της για να εξερευνήσει το δάσος.
Θέλω να είμαι σαν εσένα
Ουρακοτάγκος
Θέλω να βαδίζω και να μιλώ όπως εσύ
Θα δεις πως είναι αλήθεια
Ένας πίθηκος σαν εμένα
Μπορεί να μάθει να είναι κι άνθρωπος
Η Ίντα είναι εννιά ετών.
Μια έφηβη ουρακοτάγκος,
και παρά τα όσα λένε οι θρύλοι, δουλεύει πολύ σκληρά.
Η ίδια, η μητέρα της, Ντίαν, και ο μικρός αδελφός της, Μπίμο,
ψάχνουν σκληρά για να βρουν κάτι να φάνε.
Προτιμούν τα φρούτα,
αλλά όταν δεν βρίσκουν,
συμβιβάζονται με τα αγκαθωτά ρατάν.
Ο δίχρονος Μπίμο το προσπαθεί.
Αυτό το αγκαθωτό πράγμα δεν είναι σαν το γάλα της μητέρας του,
μα πρέπει να μάθει τι είναι βρώσιμο.
Η Ίντα έχει καιρό να πιει γάλα,
αλλά έχει περάσει σχεδόν δέκα χρόνια κοντά στη μητέρα της
για να μάθει το δάσος
μεγαλώνοντας ασφαλής με την οικογένειά της.
Οι ουρακοτάγκοι έχουν τη μεγαλύτερη παιδική ηλικία στη φύση.
Η Ίντα, όμως, έχει μάθει σχεδόν τα πάντα.
Εντάξει είναι.
Θα κάνει λάθη στην πορεία,
αλλά καλύτερα να τα κάνει όσο η μητέρα είναι κοντά.
Οι οικογενειακοί δεσμοί παραμένουν ισχυροί
αλλά για την Ίντα όλα άρχισαν να αλλάζουν
μόλις γεννήθηκε ο μικρός της αδελφός.
18 ΜΗΝΕΣ ΠΡΙΝ
Για την Ίντα, τίποτα δεν ήταν το ίδιο μετά τον Μπίμο.
Ναι, ήταν πολύ γλυκούλης,
αλλά, ξαφνικά, ο Μπίμο απολάμβανε όλη την προσοχή
κι η Ίντα ήταν απλώς θεατής.
Τα μωρά των ουρακοτάγκων γεννιούνται εντελώς αδύναμα.
Γι' αυτό, η μητέρα του κουβαλούσε παντού τον Μπίμο παντού,
ενώ εκείνος κρατιόταν από το τρίχωμά της για να μην πέσει.
Πώς γίνεται να είναι τόσο χαριτωμένος;
Η φροντίδα, όμως, ενός νεογέννητου εδώ είναι τόσο δύσκολη
που πλέον η Ντίαν έπρεπε να περνά την πιο πολλή ώρα με τον Μπίμο.
Η Ίντα αναγκάστηκε να μάθει ότι δεν είναι το επίκεντρο.
ΠΑΡΟΝ
Όπως όλα τα μεγάλα αδέλφια,
η Ίντα έμαθε να αγαπά τον Μπίμο.
Τώρα που μεγάλωσε, ξεμακραίνει λίγο από τη μαμά
και αρχίζει να παίζει, έχει πιο πολλή πλάκα.
Οι εποχές και τα μέρη
Σημασία έχει με ποιον τα μοιράζεσαι
Έτσι είναι η ζωή, και το θέμα είναι
Να τη χαίρεσαι με αυτούς που τη μοιράζεσαι
Η χαρά είναι με ποιους τη μοιράζεσαι
Και στο πέρασμα του χρόνου ανακαλύπτεις
Ο χρόνος είναι με ποιους τον μοιράζεσαι
Η Ντίαν συγκρατεί τον Μπίμο όταν μπλέκει σε περιπέτειες,
και τον προετοιμάζει για το ταξίδι του στη ζωή,
το οποίο, ως αρσενικό, θα είναι πολύ διαφορετικό από της Ίντα.
Η χαρά είναι με ποιους τη μοιράζεσαι
Ωραίες στιγμές,
αλλά δεν θέλουν όλοι οι γείτονες να παίξουν ήρεμα.
Ως το κυρίαρχο θηλυκό της περιοχής,
η Ρούμπι και ο γιος της, ο Ράφι, είναι οι γαλαζοαίματοι της ζούγκλας
και διαλέγουν τα πάντα πρώτοι,
ενώ η Ντίαν και η οικογένειά της παίρνουν ό,τι απομένει.
Λίγα δέντρα έχουν φρούτα ακόμα
και η Ρούμπι τα κρατά όλα για εκείνη.
Εκείνη και ο γιος της ζουν σαν βασιλιάδες.
Ακόμα κι ο μικρούλης Ράφι τρώει φρούτα πριν από την Ντίαν.
Πάντα έτσι ήταν.
Η δύσκολη ζωή στο δάσος είναι ακόμα πιο δύσκολη για την Ίντα.
Μόλις φαγωθούν τα φρούτα,
κανείς δεν θα ξέρει πότε θα βγουν άλλα
και πότε θα φάει ένα καλό γεύμα εκείνη κι η οικογένειά της.
Το να μάθεις τι επιτρέπεται να τρως θέλει χρόνο.
Το ίδιο και το να μάθεις να το φτάνεις.
Αντίθετα με τα περισσότερα τροπικά δάση, ο θόλος εδώ παρουσιάζει κενά.
Τα δέντρα απέχουν πολύ και δεν τα συνδέουν κλαδιά ή κληματσίδες.
Έτσι, οι εναέριες διαδρομές είναι δρόμος μετ' εμποδίων.
Θα μπορούσαν να κατέβουν και να περπατήσουν στο έδαφος,
αλλά δεν νομίζω ότι αυτή θα ήταν καλή ιδέα.
Λιγότερες από 400 τίγρεις της Σουμάτρα έχουν απομείνει στην άγρια φύση,
αλλά μία αρκεί για να σε φάει.
Ίσως να μην ήταν ο φόβος της δουλειάς
που κρατούσε ψηλά τους ουρακοτάγκους.
Οι επίγειες διαδρομές για κάποιους είναι βολικές,
αλλά ο καλύτερος τρόπος να μετακινηθείς στα δέντρα είναι η πτήση
ή κάτι παρόμοιο με πτήση,
όπως κάνουν οι λανγκούρ του Τόμας.
Οι γίββωνες αιωρούνται πάνω από τα κενά με τα μεγάλα και δυνατά χέρια τους.
Πολύ εντυπωσιακό.
Άλλα πλάσματα είναι πολύ παράξενα.
Τι θα κάνει αυτός ο τύπος;
Αυτά είναι τα μόνα δάση στον κόσμο όπου τα φίδια πετάνε.
Εγώ, πάντως,
δεν θα ήθελα να κάθομαι εκεί που θα προσγειωθεί αυτό το πράγμα.
Ευτυχώς, αυτά τα φίδια ενδιαφέρονται πιο πολύ
να κυνηγούν σαύρες Ντράκο παρά αφηγητές.
Μαντέψτε, όμως.
Κι αυτές πετάνε,
και πάνε ακόμα πιο μακριά.
Πρέπει μόνο να πετύχει την προσγείωση.
Και παίρνει 8,7.
Πολλά ζώα κάνουν φοβερά πράγματα,
αλλά για τους ουρακοτάγκους είναι λίγο πιο δύσκολα.
Πέρα απ' το ότι είναι μεγάλοι και βαριοί,
τα ψηλά κλαδιά είναι
επισφαλή.
Όποιο κι αν είναι το μέγεθός σου,
πρέπει να ξέρεις το βάρος σου.
Οι ουρακοτάγκοι πέφτουν πολύ πιο επώδυνα από τις μέλισσες,
έτσι, οι διαδρομές στα κλαδιά θέλουν προσοχή.
Κι η εκπαίδευση θέλει χρόνο.
Υπάρχει το άλμα επί κοντώ.
Η ελεγχόμενη ταλάντευση.
Ό,τι κι αν ήταν αυτό.
Και η γέφυρα.
Την προτιμούν οι μητέρες που μεταφέρουν τα μωρά τους.
Όσοι έχουν τελειοποιήσει τις μετακινήσεις στα δέντρα,
παίρνουν πιο ευθείες διαδρομές,
εξοικονομώντας χρόνο κι ενέργεια.
Αν και ο Μπίμο θα μπορούσε να είναι περισσότερο συνεργάσιμος.
Και τι ρόλο παίζει ο πατέρας της Ίντα;
Είμαι ο βασιλιάς των αιωρούμενων
Της ζούγκλας ο λαμπρότερος
Έφτασα στην κορυφή Και αναγκαστικά σταμάτησα
Και αυτό με ενοχλεί
Ο Μπιντάνγκ.
Το κυρίαρχο αρσενικό της περιοχής που ζυγίζει 90 κιλά.
Αυτός εξοικονομεί ενέργεια με άλλον τρόπο.
Οι κραυγές του ταξιδεύουν χιλιόμετρα, χωρίς αυτός να κάνει βήμα.
Προειδοποιεί αντίπαλα αρσενικά και προσελκύει θηλυκά σε οίστρο.
Συνέχισε, φίλε.
Αναμφίβολα σε γουστάρει.
Το πρόσωπό του, που μοιάζει με πιάτο, τον βοηθά να κατευθύνει τη φωνή του,
αλλά, κυρίως,
ειδοποιεί τα άλλα αρσενικά ότι αυτός είναι ο βασιλιάς εδώ.
Κι αν δεν έγινε κάτι ξεκάθαρο,
διαδίδει το μάτσο μήνυμά του
ρίχνοντας κάτω δέντρα χωρίς καθόλου κόπο.
Σχεδόν χωρίς καθόλου κόπο.
Όλο το δάσος ξέρει τώρα ότι δεν είναι εύκολος αντίπαλος.
Από την κατεδάφιση του Μπιντάνγκ επωφελείται μια αρκούδα της Μαλαισίας.
Αυτός ο τύπος εδώ θέλει λίγη βοήθεια.
Μπορεί να σκαρφαλώσει σε δέντρα, αλλά προτιμά το ντελίβερι.
Το παχύ του δέρμα τον προστατεύει από τα τσιμπήματα των μελισσών
την ώρα που ψάχνει για προνύμφες ή και για το μέλι τους.
Σαν να δίνει μια ιδέα στον Μπιντάνγκ.
Το πρόβλημα, όμως, αυτές δεν είναι μέλισσες.
Είναι σφήκες.
Κι οι σφήκες δεν παράγουν μέλι.
Έχουν, όμως, ωραία γεύση.
Λίγο πικάντικες, μα αξίζουν μια πιο κοντινή ματιά.
Ναι, σίγουρα δεν έχουν μέλι.
Και πονάνε αρκετά.
Και το προκάλεσε ο ίδιος.
Ο Μπιντάνγκ μπορεί να κυριαρχεί,
αλλά δεν ξέρει να ξεχωρίζει τις κακές ιδέες.
Δεν έμαθες τίποτα από τη μητέρα σου, Μπιντάνγκ;
Χωρίς άλλα φρούτα,
οι ουρακοτάγκοι εξορμούν σε αναζήτηση άλλης τροφής.
Η Ίντα έχει να πάρει μια μεγάλη απόφαση.
Θα φύγει από το σπίτι της.
Αλλά με τέτοια έλλειψη τροφής, είναι η χειρότερη δυνατή στιγμή.
Αν δεν φύγει τώρα,
τα μέλη της οικογένειας θα μοιράζονται όσο φαγητό βρίσκουν.
Η μητέρα της ταΐζει ήδη και τον Μπίμο.
Αν φύγει η Ίντα,
θα πρέπει να καταφέρνει να βρίσκει μόνη την τροφή της.
Τελικά, αποφασίζει να φύγει.
Δεν πάει μακριά.
Πέρα από την κοιλάδα.
Η μητέρα της, όμως, δεν την έχει πάει ποτέ εκεί.
Ένα χιλιόμετρο περίπου μακριά, η Ίντα βρήκε το δικό της σπίτι.
Η ανεξαρτησία, όμως, είναι μεγάλο βήμα.
Ως τώρα, ήξερε μόνο να ζει μαζί με τη μητέρα της.
Η Ντίαν τη δίδαξε καλά, αλλά τότε απλώς εκπαιδευόταν.
Ο κίνδυνος τώρα είναι εξαιρετικά πραγματικός.
Τώρα που διάλεξε πού θα μείνει, πρέπει να μάθει το σπίτι της
και να εφαρμόσει όλα όσα έχει μάθει.
Και για πρώτη φορά στη ζωή της
δεν έχει κανέναν να τη βοηθήσει.
Σ' αυτό το δάσος,
είναι καλύτερα να είσαι στο κρεβάτι σου πριν νυχτώσει.
Πίσω στην οικογένεια, η Ντίαν φτιάχνει τη φωλιά για το βράδυ.
Ξεκινά με τα θεμέλια.
Πλέκει μερικά κλαδιά για να φτιάξει μια βάση.
Ο μαθητής της την αντιγράφει.
Άντε, Μπίμο.
Όλα τα παιδάκια φτιάχνουν το κρεβάτι τους.
Μετά, βάζουμε λίγη ενίσχυση.
Μετά τη βάση, τα προστατευτικά κάγκελα.
Τη βάση, Μπίμο. Αυτή φτιάχνουμε.
Αυτό είναι επικίνδυνο.
Αλλά αφού υπάρχει η μαμά, δεν πειράζει.
Ας πάει να μείνει μαζί της.
Καλύτερα αυτό, παρά να ξυπνήσει στο έδαφος.
Φυσικά, η φωλιά της μαμάς είναι για δύο.
Η Ντίαν κι ο Μπίμο δεν είναι οι μόνοι που πέφτουν για ύπνο.
Εκεί κοντά, η Ίντα φτιάχνει για πρώτη φορά μόνη της τη φωλιά της.
Άρχισε να μαθαίνει στην ηλικία του Μπίμο.
Μα πρώτη φορά το κάνει χωρίς επίβλεψη.
Έτοιμη η βάση,
μπήκε και η ενίσχυση.
Ναι, ασφαλή προστατευτικά κάγκελα.
Όχι κι άσχημα.
Ακολούθα, ακολούθα τον ήλιο
Και το προς τα πού φυσάει ο άνεμος
Όταν αυτή η μέρα περάσει
Η φωλιά της Ρούμπι είναι βασιλική.
Ανάσαινε, ανάσαινε τον αέρα
Στον Ράφι αρέσουν τα ψηλά μέρη, αλλά δεν μπορεί να κοιμηθεί εκεί.
Καθόρισε τις προθέσεις σου Ονειρέψου προσεκτικά
Όπως τα περισσότερα παιδιά, δεν θέλει να πέσει για ύπνο.
Ράφι!
Το αύριο είναι μια νέα μέρα για όλους
Ολοκαίνουργιο φεγγάρι Ολοκαίνουργιος ήλιος
Η άνετη φωλιά ψηλά είναι κάτι το απαραίτητο.
Δεν ξέρω γι' αυτήν.
Δεν φαίνεται ούτε άνετη ούτε αρκετά μεγάλη.
Όνειρα γλυκά, Μπιντάνγκ.
Ακολούθα, ακολούθα τον ήλιο
Και το προς τα πού φυσάει ο άνεμος
Όταν αυτή η μέρα περάσει
Καθώς πέφτει η νύχτα,
νέα πλάσματα ξυπνούν.
Κι αν οι εξερευνητές εντυπωσιάστηκαν από τα πλάσματα της μέρας,
πρέπει να έπαθαν πλάκα με όσα βγήκαν τη νύχτα.
Νυχτοπεταλούδες με μακριές ουρές.
Σκορπιοί που εκτοξεύουν ξύδι.
Και γκέκο με τεράστια μάτια.
Τίποτα εδώ δεν είναι συνηθισμένο.
Αυτός ο τύπος είναι ένας βάτραχος που πετάει.
Ιπτάμενα βατράχια.
Ποιος να το περίμενε;
Μη φοβάσαι, Ίντα. Δεν είναι επικίνδυνος.
Ο βραδύς λόρις.
Ο νυκτόβιος συγγενής των μαϊμούδων
και το μόνο δηλητηριώδες πρωτεύον στη Γη.
Το δηλητήριό τους είναι καλή άμυνα,
καθώς είναι αργοί όχι μόνο κατ' όνομα,
αλλά και από τη φύση τους.
Βέβαια, τα αρσενικά ξέρουν ότι η αντίδραση θα είναι άμεση
αν πλησιάσουν θηλυκά με μικρά.
Ναι…
Άμεση… για λόρις.
Στην πιο μαγική πρωινή χορωδία στη φύση
κυριαρχούν οι απόκοσμες κραυγές των γιββώνων.
Γι' αυτό υπήρχαν θρύλοι
ότι όσοι ζούσαν στα δέντρα
μιλούσαν.
Ο ήχος ταξιδεύει πιο μακριά μέσα από την ομίχλη.
Ευκαιρία για τον Μπιντάνγκ
να ακουστεί κι αυτός.
Σήμερα, όμως,
κάποιος νέος ακούει.
Ένας ξένος
που αναζητάει νέο βασίλειο.
Αν και χιλιόμετρα μακριά,
η φωνή του Μπιντάνγκ αποκαλύπτει
την παρούσα θέση του
και πού θέλει να πάει μέσα στη μέρα.
Ο νεοφερμένος εισβάλει αθόρυβα.
Αν αιφνιδιάσει τον Μπιντάνγκ,
ίσως πάρει το πάνω χέρι.
Εξαιτίας της έλλειψης φρούτων,
η Ντίαν στρέφει την προσοχή της στα έντομα.
Η τεχνική της;
Πειράζει τα μυρμήγκια
μέχρι να ανέβουν στις τρίχες της.
Μετά τα τρώει.
Κι απολαμβάνει τον μεζέ που σπαρταράει.
Ο Μπίμο τραβάει από την άλλη και κόβει τη φωλιά των μυρμηγκιών.
Αυτό θα τα εκνευρίσει.
Ίσως και να το μετανιώσει αυτό.
Το δέρμα του είναι πιο λεπτό απ' της μητέρας του
και τα μυρμήγκια τσιμπάνε.
Στην είσοδο της φωλιάς, τα μυρμήγκια φρουροί,
με τα μεγάλα σαγόνια,
μαζεύονται.
Ίσως να πάει πιο ψηλά.
Ίσως βρει μυρμήγκια εργάτες.
Αυτά έχουν μικρά σαγόνια.
Ορίστε.
Δεν πονάνε τόσο.
Ναι. Θα το θυμάται αυτό.
Ποιος να το ήξερε ότι οι τρίχες στα χέρια βοηθάνε τόσο;
Κι αν δεν μπορείς να βρεις έντομα,
μια πάντα διαθέσιμη τροφή
είναι οι φοίνικες.
Το πρόβλημα είναι
ότι φυτρώνουν μόνο στο έδαφος.
Η Ίντα θυμάται που τους μάζευε με την Ντίαν.
Αλλά η Ντίαν ήξερε κι έψαχνε μόνο
στα ανοίγματα της ζούγκλας.
Και…
είχε λόγο γι' αυτό.
Και πιο κοντά σε μια τίγρη
η Ίντα δεν θέλει με τίποτα να βρεθεί.
Υπήρχε ελάχιστη τροφή εδώ και μήνες,
αλλά η βροχή ήταν αυτό που χρειαζόταν το δάσος
για να βγάλει φρούτα
και να τελειώσει η περίοδος της ακαρπίας.
Για τον Μπίμο και την Ντίαν
τα σύννεφα αποτελούν καλά μαντάτα.
Η περίοδος πείνας τους
πλησιάζει στο τέλος της.
Προς το παρόν, όμως,
πρέπει να παραμείνουν στεγνοί.
Όταν σταματήσει η βροχή
Θα έρθουν και τέτοιες μέρες
Όταν δεν θα γκρινιάζει κανείς
Θα έρθουν και τέτοιες μέρες
Όλα θα μπουν στη θέση τους
Σαν να πατάς έναν διακόπτη
Η μαμά μού είπε
Ότι θα έρθουν και τέτοιες μέρες
Τότε που δεν θα έχεις έγνοιες
Θα έρθουν και τέτοιες μέρες
Όταν δεν θα βιάζεται κανείς
Θα έρθουν και τέτοιες μέρες
Όταν δεν θα σε προδίδει κανείς
Και δεν θα σου δίνουν το φιλί του Ιούδα
Η μαμά μού είπε
Ότι θα έρθουν και τέτοιες μέρες
Κάποιοι φτιάχνουν ομπρέλες για την καταιγίδα.
Κι αν η βροχή δεν σταματά,
μπορείς να πας ξανά στο κρεβάτι.
Αν δεν μπορείς να φτιάξεις ομπρέλα,
πρέπει απλώς να κάνεις υπομονή.
Η μαμά μού είπε
Ότι θα έρθουν και τέτοιες μέρες
Η μαμά μού είπε
Ότι θα έρθουν και τέτοιες μέρες
Η μαμά μού είπε
Ότι θα έρθουν και τέτοιες μέρες
Η μαμά μού είπε
Ότι θα έρθουν και τέτοιες μέρες
Όταν, επιτέλους, σταματά η βροχή,
ο Μπιντάνγκ ακούει κάτι να πλησιάζει.
Ο ξένος.
Κρύφτηκε στην καταιγίδα
για να μπει στην περιοχή του
και να ρίξει μια ματιά τριγύρω.
Ο Μπιντάνγκ πρέπει να τον αντιμετωπίσει.
Τα ενήλικα αρσενικά είναι τόσο δυνατά
που οι μάχες μπορούν να αποβούν μοιραίες.
Οπότε, τις αποφεύγουν.
Μα αν δεν κάνει κάτι ο Μπιντάνγκ,
θα χάσει το βασίλειό του.
Ο Μπιντάνγκ κυνηγά τον ξένο πιο χαμηλά,
αλλά κανείς τους δεν θέλει να βρεθεί στο έδαφος.
Μετά από σκληρή μάχη,
ο Μπιντάνγκ κατάφερε να διώξει τον ξένο.
Θα το ξανασκεφτεί πριν θελήσει να επιστρέψει.
Η βροχή γέμισε ξανά με νερό τις κοιλότητες του δάσους.
Οι πιο ασφαλείς είναι ψηλά,
και οι επικυρίαρχοι τις μονοπωλούν μέχρι να αδειάσουν.
Ο Μπίμο διψάει,
αλλά πρέπει να περιμένει
όσο η μητέρα του ρισκάρει και κατεβαίνει στο ρέμα.
Το νερό είναι δροσερό και απολαυστικό,
αλλά εξαιρετικά επικίνδυνο για τον Μπίμο.
Ο Ράφι πίνει από το νερό της Ρούμπι από ένα δέντρο ψηλά,
μακριά από τις τίγρεις.
Η βασίλισσα Ρούμπι δεν θέλει να μοιραστεί το νερό
ούτε με τον γιο της.
Και η Ίντα θέλει να πιει,
αλλά είναι σε επικίνδυνη περιοχή
χωρίς καλή ορατότητα
και στη βλάστηση μπορεί να κρύβονται σαρκοβόρα.
Η τίγρης δεν ακούγεται κοντά.
Έχει χρόνο να πιει στα γρήγορα,
αν αυτή είναι η μόνη τίγρης εκεί.
Αυτό θα την κρατήσει για λίγο.
Όπως φαίνεται, αρχίζει και συνηθίζει στη μοναχική ζωή.
Οι αλλαγές συνθηκών μετά την καταιγίδα
έφεραν άλλο ένα αρσενικό στην περιοχή.
Αυτός
είναι ο Χάρτο.
Δεν έχει μεγάλα μάγουλα όπως ορισμένα άλλα αρσενικά
και νιώθει λίγη…
φαγούρα.
Δεν φαντάζεστε πόσο ζέχνει η ανάσα του.
Αλλά
είναι έτοιμος να γίνει πατέρας.
Κι ήρθε στην περιοχή για να βρει ταίρι.
Η Ντίαν είναι στη σωστή ηλικία.
Πρέπει να κάνει καλή πρώτη εντύπωση.
Αυτό που κάνει τώρα
είναι για τους ουρακοτάγκους
σαν να χορεύει και να γίνεται ρεζίλι.
Σαν να ρίχνει το ποτό του
πάνω της.
Για την Ντίαν,
ο Χάρτο μπορεί να είναι επίφοβο συναπάντημα.
Μερικά αρσενικά είναι πολύ επιθετικά.
Ο Μπίμο ενστικτωδώς υπερασπίζεται τη μαμά του.
Όμως,
ο Χάρτο δεν το παίζει σκληρός.
Θέλει μόνο να δει αν η Ντίαν είναι έτοιμη να μείνει ξανά έγκυος.
Ξέρει ότι δεν είναι γόνιμη
και δεν θα είναι
όσο ο Μπίμο είναι μικρός.
Ο Χάρτο θα χρειαστεί να περιμένει μερικά χρόνια
για την ευκαιρία του.
Δεν τον πειράζει, όμως, να κάνει υπομονή.
Και το ''όχι'' της Ντίαν δεν ήταν οριστικό.
Τα νηπενθή έχουν νερό της βροχής
μαζί με πεπτικά υγρά
που μετατρέπουν όσα έντομα πέφτουν μέσα
σε εντομόσουπα.
Μια απλή συνταγή
που δεν θα φτιάξω στο σπίτι.
Ο Χάρτο, όμως,
θα ήθελε πολύ να πιει λίγη πρωτεΐνη.
Αποφάσισε να μείνει λίγο ακόμα.
Και αφού επιδιώκει να εντυπωσιάσει την Ντίαν,
λίγη μπάκα δεν βλάπτει.
Για την Ίντα, ο νέος γείτονας
είναι ευκαιρία να μάθει νέα κόλπα.
Δεν είχε σκεφτεί να πιει νερό από εκεί.
Έξυπνος τρόπος
και πιο ασφαλής από το ρέμα.
Θα δοκιμάσει,
αν της αφήσει ο Χάρτο καθόλου.
Τόσο μεγάλος ουρακοτάγκος θέλει πολλή ενυδάτωση.
Ώρα να δει τι της άφησε ο Χάρτο.
Ναι.
Αυτά εδώ μοιάζουν να έχουν λήξει προ πολλού,
αλλά μπορεί να δοκιμάσει την ιδέα.
Μια χαρά.
Αν έχεις το μυαλό να μαθαίνεις από άλλους,
το δάσος είναι ένα μεγάλο σχολείο.
Έως και η αρκούδα της Μαλαισίας έχει κάτι να σου μάθει.
Αν υπάρχει κάπου μέλι,
μια αρκούδα σίγουρα
θα το βρει.
Ανοίγει τις κυψέλες με τα μεγάλα του νύχια.
Η Ίντα τον ακολούθησε σε μερικά δέντρα που είχαν μέλισσες.
Χωρίς νύχια, όμως,
πώς θα φτάσει μέσα;
Σπάει ένα κλαδί
και το διαμορφώνει.
Απίστευτο.
Έφτιαξε ένα εργαλείο που μπαίνει βαθιά μέσα στο δέντρο
και φτάνει προνύμφες και μέλι
που ούτε τα νύχια της αρκούδας δεν φτάνουν.
Η Ίντα ακολούθησε την αρκούδα και βρήκε μέλι.
Έμαθε, όμως, να το μαζεύει
από το ίδιο της το είδος.
Οι ουρακοτάγκοι σε πολλά μέρη
μεταδίδουν δεξιότητες ο ένας στον άλλον,
όπως ο πολιτισμός
στους ανθρώπους.
Το αποτέλεσμα είναι
ότι ξέρουν να χρησιμοποιούν περίπου 30 είδη εργαλείων.
Εντυπωσιακό.
Είτε κυνηγάς μέλι
είτε μυρμήγκια,
για όλα υπάρχει ένα κόλπο στο δάσος.
Θες μόνο κάποιον να σου το δείξει.
Η Ίντα έμαθε πολλά από τη μαμά της,
αλλά τώρα χρειάζεται νέες πηγές έμπνευσης.
Να τος ο Χάρτο πάλι.
Ακόμα εδώ τριγυρίζει.
Τώρα που η Ίντα είδε τα έξυπνα κόλπα του,
ξέρει ότι αξίζει να τον παρακολουθήσει.
Κι η Ντίαν είναι στο κατόπι του Χάρτο
και τον ακολουθεί από μακριά.
Τον έχει ερωτευτεί.
Απίστευτο,
ο Χάρτο έπιασε έναν λόρις
αποφεύγοντας το δηλητηριώδες δάγκωμά του.
Οι ουρακοτάγκοι είναι αργοί,
αλλά οι λόρις
είναι ακόμα πιο αργοί.
Η Ίντα ήρθε πρώτη και θέλει να δοκιμάσει.
Ο Χάρτο, όμως,
δεν δείχνει πρόθυμος να μοιραστεί.
Τώρα ήρθε και η Ντίαν.
Δεν είναι ωραίο που παίρνει τη σειρά της κόρης της,
αλλά οι λόρις είναι σπάνια λιχουδιά.
Και αν ο Χάρτο είναι να τη φλερτάρει,
θα ήταν αναμενόμενο ένα δώρο.
Ο Χάρτο έχει την ευκαιρία να την κερδίσει.
Αλλά ο Χάρτο δίνει πιο πολλή σημασία στο γεύμα
παρά στον έρωτα.
Δεν δίνει τίποτα στην Ντίαν.
Χάρτο.
Χάρτο, τα κάνεις μαντάρα.
Δεν κάνει να πηγαίνεις σοκολατάκια στο ραντεβού
και να τα τρως όλα μόνος σου, φίλε!
Οι επιθυμίες της κυρίας είναι προφανείς.
Θέλει λίγο από τον λόρις.
Δεν μπορείς να της δώσεις λίγο;
Ελπίζω ο Μπίμο να μη μάθει να φλερτάρει
από τον Χάρτο.
Έλα, μεγάλε. Τελευταία ευκαιρία.
Έλεος.
Αυτό είναι αλλόκοτο.
Ο Χάρτο δεν έχει καθόλου τρόπους.
Μπίμο, όταν έρθει η ώρα να βρεις ταίρι,
θυμήσου να κάνεις τα αντίθετα.
Ό,τι κι αν γίνει στο μέλλον,
είναι σαφές ότι η Ντίαν
δεν θα είναι μέρος του.
Αλλά τα ερωτικά δεν είναι ο μόνος μπελάς του Χάρτο.
Οι χαζομάρες του εκνεύρισαν κάποιον άλλον.
Ο Μπιντάνγκ δεν παίρνει από αστεία.
Ο μεγάλος άκουσε τη φασαρία με τον λόρις
και ο Χάρτο καλύτερα να φύγει πριν καταφτάσει αυτός εκεί.
Σίγουρα, από εδώ ερχόταν η φασαρία.
Αν είναι έξυπνος ο Χάρτο, θα φύγει.
Αλλά δεν έχει τελειώσει ακόμα.
Ο κουφιοκέφαλος κόβει ένα κλαδί
για να τρομάξει τον Μπιντάνγκ.
Ο Μπιντάνγκ φαίνεται χαλαρός.
Είδε ότι είναι απλώς ο Χάρτο,
όχι ο εισβολέας.
Αυτός δεν τον ενοχλεί.
Ο Χάρτο μπορεί να κάνει όση φιγούρα θέλει.
Όλοι ξέρουν ποιος είναι το αφεντικό εδώ πέρα.
Έλεος, φίλε.
Ο Χάρτο, επιτέλους, παίρνει το μήνυμα
και φεύγει.
Για την Ίντα,
η επίσκεψη του Χάρτο και η μάζωξη για τον λόρις
είχαν ένα απρόσμενο θετικό αποτέλεσμα.
Έφερε την οικογένεια ξανά κοντά.
Ευκαιρία να τα πει με τον αγαπημένο της μικρό αδελφό.
Αδελφές ψυχές
Η δική σου και η δική μου
Ενωμένες με δεσμούς που κρατούν
Εγώ έχω εσένα κι εσύ εμένα
Κι έτσι θα είμαστε για πάντα
Δύο πλάσματα όμοια, ίδια
Πλάι-πλάι στον ήλιο και στη βροχή
Η ζωή είναι πιο ελαφριά κι από πούπουλο Όταν είμαστε μαζί
Πιο ελαφριά κι από πούπουλο
Όταν είμαστε μαζί
Μαζί
Η Ίντα είχε πεθυμήσει τον Μπίμο και είναι ιδανική ευκαιρία
για λίγο ποιοτικό χρόνο μαζί.
Είναι λες και δεν χωρίστηκαν ποτέ.
Όταν είμαστε μαζί
Ο δεσμός μας δεν θα σπάσει ποτέ
Πάντα θα έχει ο ένας τον άλλον Να το ξέρεις
Η ζωή είναι πιο ελαφριά κι από πούπουλο Όταν είμαστε μαζί
Είναι πιο ελαφριά κι από πούπουλο
Όταν είμαστε μαζί
Μαζί
Οι θρύλοι ότι οι ουρακοτάγκοι είναι μοναχικοί ίσως να είναι λάθος.
Τέτοιες οικογενειακές συναντήσεις δείχνουν το εντελώς αντίθετο.
Αγάπη, χαρά, φιλικότητα και οικογενειακή θαλπωρή που όλοι συμμεριζόμαστε.
Αυτό, όμως, δεν διαρκεί για πάντα.
Η Ίντα γυρνά στη μοναχική της ζωή
και νιώθει την απουσία της οικογένειάς της πιο πολύ από ποτέ.
Μπορεί, όμως, η ανάγκη για συντροφικότητα
να καλυφθεί από κάποιον που δεν έχει γνωρίσει ποτέ;
Ο Ζάκι είναι εκεί κοντά.
Είναι ένα νεαρό αρσενικό που μόλις άφησε την οικογένειά του.
Όπως κι η Ίντα, είναι νέος στη μοναχική ζωή και θα ήθελε μια φίλη.
Η Ίντα ξέρει το μέρος καλύτερα από τον Ζάκι.
Ως θηλυκό, έμεινε κοντά στο σημείο όπου μεγάλωσε.
Τα νεαρά αρσενικά φεύγουν πιο μακριά από τις μητέρες τους.
Οπότε, ο Ζάκι έχει να κερδίσει πιο πολλά από τη φιλία τους.
Ζάκι, είπα να γίνετε φίλοι.
Έλα, μεγάλε.
Η πρόσφατη έλλειψη τροφής τους έκανε όλους να μη μοιράζονται.
Το ζευγάρι βρήκε τερμίτες. Δεν είναι ακριβώς λόρις,
αλλά παρ' όλ' αυτά ο Ζάκι δεν θέλει να δώσει στην Ίντα.
Πιστεύει ότι τα έντομα του ανήκουν.
Φαίνεται ότι οι αρσενικοί ουρακοτάγκοι δυσκολεύονται να μοιραστούν.
Η Ίντα, όμως, δεν καταλαβαίνει.
Είναι αποφασισμένη να πάρει το μερίδιό της.
Ελάτε τώρα, παιδιά.
Τι θα έλεγαν οι γονείς σας;
Καλό κομμάτι αυτό.
Θα την αφήσεις να φάει κι αυτή λίγο;
Άκου, ακόμα προλαβαίνεις να κάνεις το σωστό.
Έτσι μπράβο.
Μπορεί να είναι τα αποφάγια, αλλά είναι μια αρχή.
Με την Ίντα να ξέρει την περιοχή και τη δύναμη του Ζάκι,
θα είναι καλύτερα σαν ομάδα.
Ειδικά αν θέλουν να αδράξουν την ευκαιρία που ανοίγεται μπροστά τους.
Μετά τη βροχή,
το σεμενάνγκ είναι το πρώτο που βγάζει καρπούς.
Δεν είναι, όμως, εύκολο φαγητό.
Οι λοβοί διασπείρονται από το νερό, όχι από τα ζώα.
Οπότε, αντίθετα με τα περισσότερα φρούτα, αυτά εδώ τρώγονται δύσκολα.
Κανένα πρόβλημα για τον Μπιντάνγκ.
Έχει πείρα στα δέντρα.
Τα πανίσχυρα σαγόνια του διαλύουν το εξωτερικό του φρούτου.
Ωστόσο, το τριχωτό εσωτερικό που προκαλεί φαγούρα είναι άλλο θέμα.
Πολύ ενοχλητικό όσο μεγάλος κι αν είσαι.
Ευτυχώς, οι σπόροι μέσα είναι πολύ θρεπτικοί,
αν όχι άκρως απολαυστικοί.
Όταν ωριμάζει ο καρπός, σκίζεται
και δημιουργούνται ανοίγματα στο φρούτο.
Η Ντίαν έχει δική της τεχνική.
Μεγαλώνει τα ανοίγματα λίγο περισσότερο.
Μετά, χώνει ένα ξύλο,
μέσα από τα αγκάθια, μέχρι τους σπόρους.
Ο Μπίμο κοιτάζει και μαθαίνει,
αλλά θέλει ακόμα τουλάχιστον πέντε χρόνια για να το κάνει.
Η Ντίαν είναι εξπέρ με τα εργαλεία.
Σε αντίθεση με τα προνομιούχα θηλυκά,
εκείνη χρειάζεται κάθε κόλπο που ξέρει για να ζήσει.
Η τεχνική είναι πολύ έξυπνη
και δεν την ξέρουν οι ουρακοτάγκοι που έρχονται από άλλες περιοχές.
Ναι, για εσένα λέω, Ζάκι.
Όχι, φίλε, θα σπάσεις κανένα δόντι.
Μόνο ο Μπιντάνγκ τα σπάει έτσι.
Η Ίντα, όμως, ξέρει το μυστικό της μητέρας της.
Δείχνει την τεχνική της στον νέο της φίλο.
Έτσι τρώγεται, για να μη γεμίσει το στόμα σου με αγκάθια.
Ο Ζάκι παρατηρεί κάθε κίνησή της.
Μοιάζει εντυπωσιασμένος.
Πολύ εντυπωσιασμένος.
Ίσως να την υποτίμησε.
Οι δεξιότητες της Ίντα με το φρούτο σεμενάνγκ
άλλαξαν τη συμπεριφορά του Ζάκι απέναντί της.
Γίνεται πιο ευγενικός και τη σέβεται περισσότερο.
Κι όταν σε βλέπω να χαμογελάς
Θέλω να χορέψω, να τραγουδήσω, να παίξω
Θες να γίνεις κολλητός μου;
Να μείνεις μαζί μου για πάντα;
Τους επόμενους μήνες,
οι δυο τους γίνονται αχώριστοι.
Όπου βλέπω μηλιά κόβω ένα για σένα κι ένα για μένα
Ταξιδεύουν μαζί, προσέχουν ο ένας τον άλλον
και λύνουν μαζί προβλήματα.
Γι' αυτό είναι οι φίλοι.
Κι όταν σε βλέπω να χαμογελάς Θέλω να χορέψω, να τραγουδήσω, να παίξω
Θες να γίνεις κολλητός μου;
Να μείνεις μαζί μου για πάντα;
Θες να γίνεις κολλητός μου;
Να μείνεις μαζί μου για πάντα;
Θες να γίνεις κολλητός μου;
Να μείνεις μαζί μου για πάντα;
Τα σεμενάνγκ δεν κρατάνε πολύ.
Σύντομα, κανείς δεν έχει τροφή πια.
Ακόμα κι η βασίλισσα Ρούμπι κι ο Ράφι.
Η κοινωνική θέση δεν μετράει αν δεν υπάρχει κάτι για να μοιραστεί.
Όσο πιο μικρά τα έντομα, τόσο πιο πολύ παίρνει η συλλογή τους.
Η τροφή είναι λιγότερη από ποτέ.
Κανείς δεν βρίσκει εύκολα φαγητό.
Ο Μπιντάνγκ τρώει φλοιούς δέντρων.
Έχουν μπόλικες ίνες,
αλλά τίποτα άλλο.
Η Ίντα ανακαλύπτει ότι ο ξινός χυμός που βγαίνει από τους φλοιούς των δέντρων
είναι βρώσιμος,
αλλά είναι αηδιαστικός
και δεν σε χορταίνει.
Τα παιχνίδια και οι κοινωνικές επισκέψεις τελείωσαν.
Όλοι μετακινούνται όσο πιο λίγο μπορούν για να μη χαλάσουν ενέργεια.
Οι βούκεροι κινητοποιούν την Ντίαν.
Το ότι πετούν στην ίδια κατεύθυνση μπορεί να σημαίνει μόνο ένα πράγμα.
Ωρίμασαν, επιτέλους, τα σύκα στη συκιά που τσέκαρε πριν δύο βδομάδες.
Πάντα τα πουλιά ανακαλύπτουν πρώτα τα φρούτα.
Αν τα ακολουθήσει, η Ντίαν ίσως προλάβει τους άλλους ουρακοτάγκους.
Η Ίντα έρχεται δεύτερη.
Έμαθε για τα πουλιά από τη μητέρα της.
Η χαμηλή θέση στην ιεραρχία τις ανάγκασε να βασίζονται στην ευφυΐα τους
για να επιβιώσουν στις δυσκολίες του δάσους.
Σύντομα, όλα τα ζώα θα μάθουν γι' αυτό το δέντρο,
τουλάχιστον όσα προσέχουν.
Αλλά οι Ντίαν, Μπίμο και Ίντα έφτασαν πρώτοι
και θα φάνε όσα μπορούν πριν έρθουν οι γαλαζοαίματοι και τα φάνε όλα.
Τέλεια τα φρούτα.
Να η Ρούμπι κι ο Ράφι.
Συνήθως τα κρατάνε όλα για πάρτη τους.
Η Ντίαν περιμένει ότι θα τη διώξουν και κάνει πίσω.
Αλλά η Ίντα περιμένει λίγο.
Η Ρούμπι φαίνεται χαλαρή.
Το φαγητό φτάνει για όλους και δεν υπάρχει λόγος για διαμάχες.
Το δέντρο είναι τεράστιο και κατάφορτο με φρούτα.
Επαρκούν για όλους τους ουρακοτάγκους, ανεξαρτήτως θέσης στην ιεραρχία.
Ο Ράφι βλέπει τον Μπίμο.
Συνήθως, δεν τους επιτρέπουν να έρθουν τόσο κοντά.
Οι γονείς τους, όμως, δεν φαίνεται να τους σταματούν.
Ίσως να είναι μια ευκαιρία να γίνουν φίλοι.
Οι τελευταίοι μήνες ήταν μοναχικοί για όλους.
Η Ντίαν είναι ακόμα προσεκτική.
Σπάνια πλησιάζει τόσο τη Ρούμπι χωρίς να μπλέξει.
Πρώτη φορά αφήνουν τα αγόρια να παίξουν μαζί.
Η στιγμή είναι ξεχωριστή και για τους δύο.
Ο Μπίμο φοβόταν πάντα τη Ρούμπι.
Αλλά τα φρούτα τα άλλαξαν όλα.
Διέλυσαν τις παλιές διαμάχες
και τους έφεραν όλους κοντά.
Κανείς τους δεν θα ξεχάσει αυτήν τη μέρα.
Για λίγο καιρό έστω.
Με τόσο καλά φρούτα, μέχρι και ο Μπιντάνγκ παρατάει το κοπιαστικό γκρέμισμα δέντρων
και πηγαίνει στο πάρτι.
Οι καλές μέρες επέστρεψαν επιτέλους.
Κι αυτήν τη φορά, κανείς δεν μένει παραπονεμένος.
Ξέρετε κάτι;
Μοιάζουν πολύ με μια κοινότητα.
Μπορεί οι ουρακοτάγκοι να περνούν πολύ καιρό σκορπισμένοι στο δάσος,
αλλά αρκούν λίγα φρούτα για να βρεθούν όλοι μαζί.
Εκεί δείχνουν την πραγματική φύση τους.
Βαθιά μέσα τους, είναι κοινωνικά ζώα.
Ωπαλάκια.
Τα αγόρια ξεκίνησαν μια φιλία που μπορεί να κρατήσει χρόνια.
Τουλάχιστον μέχρι τα εννιά ή δέκα που θα φύγουν από τις μητέρες τους
και θα βγουν στο δάσος να αναζητήσουν το δικό τους βασίλειο,
που μπορεί να είναι χιλιόμετρα μακριά.
Κάποια στιγμή, ήρθε η ώρα να φύγει η Ντίαν.
Πρέπει να βρει κι άλλα φρούτα για να αποθηκεύσει λίπος
πριν τελειώσει η τροφή και αλλάξει διάθεση η Ρούμπι.
Αυτό σημαίνει ότι θα φύγει κι ο Μπίμο.
Ο Ράφι δεν θέλει να τελειώσει το παιχνίδι.
Δύσκολα είσαι κοινωνικός πίθηκος σε δάσος που σπάνια επιτρέπει συγκεντρώσεις.
Η Ρούμπι χάρηκε που ο γιος της πέρασε καλά κι έκανε έναν φίλο.
Ποιος ξέρει;
Ίσως να δέχεται πιο συχνά την οικογένεια της Ντίαν.
Όσο για την Ίντα…
Ακόμα την πατάει καμιά φορά.
Αλλά τώρα έχει τον Ζάκι να την πιάνει όποτε πέφτει.
Τώρα που υπάρχει πιο πολλή τροφή, μπορούν να ταξιδέψουν περισσότερο
και να γνωρίσουν το δάσος καλύτερα.
Μπορούν επίσης να επικεντρωθούν στη σχέση τους
και να περνούν μαζί όσο περισσότερο χρόνο μπορούν.
Αυτές είναι ενδείξεις ότι δεν μιλάμε για μια απλή φιλία.
Ποιος ξέρει; Ίσως κάποτε ο Ζάκι γίνει πατέρας των παιδιών της Ίντα.
Με τη δύναμή του και τις δεξιότητές της, το μέλλον τους θα είναι λαμπρό.
Δεν θέλω να πω τίποτα Μόνο να απολαύσω τη μέρα που σε βρήκα
Ήξερα ότι μπορούσε να είναι Το τέλος του ονείρου που ζούσα μόνη
Ακολούθησα την καρδιά μου κι έκανα Μια νέα αρχή κι ονειρευτήκαμε μαζί
Νέες ευκαιρίες για σκαρφάλωμα Νέοι κόσμοι για να ανακαλύψουμε μαζί
Κι είναι ωραίες οι μέρες
Από τότε που οι πρώτοι εξερευνητές πρωτοείδαν τους κόκκινους ξαδέλφους μας,
έχουμε μάθει πάρα πολλά γι' αυτούς.
Δεν είναι τόσο μοναχικοί όσο νομίζαμε.
Η κοινωνία και η κουλτούρα τους είναι πιο πλούσιες απ' όσο φανταζόμασταν.
Όσο υπάρχουν αυτά τα μεγαλοπρεπή δάση, θα υπάρχουν και οι ουρακοτάγκοι.
Άγριοι και ελεύθεροι και γεμάτοι εκπλήξεις.
Τώρα ζούμε καλύτερα από ποτέ
Επειδή τώρα ζούμε τα καλύτερά μας χρόνια
Ζούμε
Ναι, ζούμε τα καλύτερά μας χρόνια
Κι οι μέρες είναι ωραίες
ΓΙΑ ΝΑ ΒΟΗΘΗΣΕΤΕ ΤΟΥΣ ΟΥΡΑΚΟΤΑΓΚΟΥΣ ΕΠΙΣΚΕΦΘΕΙΤΕ: www.sumatranorangutan.org
Υποτιτλισμός: Αλέξης Γραμμένος